钦定古今图书集成/明伦汇编/官常典/第696卷 > 刘奋庸
## 钦定古今图书集成/明伦汇编/官常典/第696卷 > 刘奋庸

按《明外史》本传：“奋庸，雒阳人。嘉靖三十八年进士。授
兵部主事。寻改礼部，兼翰林待诏，侍穆宗裕邸，进员
外郎。穆宗即位，以旧恩擢尚宝卿。已，藩邸旧臣相继
柄用，独奋庸久不调。大学士高拱亦故讲官也，再起
任事，颇专恣，奋庸疾之。隆庆六年三月上疏曰：‘陛下
践阼六载，朝纲若振饬，而大柄渐移；仕路若肃清，而
积习仍故。百僚方引领以睹励精之治，而陛下精神
志意渐不逮初。臣念潜邸旧恩，谊不忍默，谨条五事，
以俟英断：一、保圣躬，人主一身，天地人神之主，必志
气清明，精神完固，而后可以御万几。望凝神定志，忍
性抑情，毋逞旦夕之娱而轻万年之虑，毋徇无涯之
欲，而忽易敝之身，则无疆之福，可长保也。二总大权，
人主操礼乐征伐之柄，必一政一令，咸禀上裁，而后
臣下莫敢逞。今政府所拟议，百司所承行，非不奉诏
旨，而其间从违之故，陛下曾独断否乎？国事之更张，
人才之用舍，未必尽出忠谋，协公论。臣愿陛下躬揽
大权，凡庶府建白，阁臣拟旨，特留清览，时出独断，则
臣下莫能测其机，而政柄不致旁落矣。三，慎俭德。人
主富有四海，往往奢欲易纵，不知府库之藏，皆小民
脂膏也。财耗则民穷，民穷则国随之矣。陛下嗣位以
来，传旨取银，不下数十万。求珍异之宝，作鳌山之灯，
服御器用悉镂金雕玉。生财甚难，靡敝无纪。愿察内
帑之空虚，思小民之艰苦，不作无益，不贵异物，则国
用充羡，而民乐其生矣。四、览章奏，人臣进言，岂能皆
当？陛下一切置不览，非惟虚忠良献纳之诚，抑恐权
奸蔽壅，势自此成。望陛下留神章奏，曲垂容纳，言及
君德，则反己自修；言及朝政，则更化善治。听言者既
见之行事，而进言者益乐于效忠矣’。”五、《用忠直》。忠直
者，国家之干也。迩岁进谏者，或以勤政，或“以节用，或

之党者比也。而陛下顾斥逐之，使白首林壑，是自弃
其干也。愿恕狂愚之罪，嘉批鳞之诚，登之有位，以作
士气，则谠规日闻，裨益非鲜。”疏入，帝但报闻，不怒也。
而附拱者谓：奋庸久不徙官，怏怏风刺，相与诋訾之。
给事中涂梦桂遂劾奋庸动摇国是。会给事中曹大
埜亦劾拱十罪，帝斥之。给事中程文因奏：“拱竭忠报
国，万世永赖。奋庸与大埜潜构奸谋，倾陷元辅，罪不
可胜诛。”章并下吏部。拱方掌部事，阳为二臣祈宽。帝
不许，竟谪大埜乾州判官，奋庸兴国知州。梦桂、文皆
拱门生，梦桂极诋奋庸，文则盛称颂拱。又尽举大埜
奏中语，代拱剖析，若自辨者，士论非之。奋庸谪官两
月，会神宗即位，遂擢山西提学佥事。再迁陕西提学
副使。以病乞归，卒。大埜，巴县人。其劾拱，张居正实使
之。万历中，累迁右副都御史，巡抚江西。以贪劾免。